জাফরাবাদের বাবা-ছেলে খুনের ঘটনায় গ্রেফতার ‘মূল চক্রী’

মুর্শিদাবাদ: জাফরাবাদ এলাকায় বাবা-ছেলে খুনের (Murshidabad Father-Son Murder Case) ঘটনায় গ্রেফতার আরও এক। ধৃতের নাম জিয়াউল শেখ। উত্তর দিনাজপুরের চোপড়া থেকে গ্রেফতার করা হয় অভিযুক্তকে। এই জোড়া খুনের ঘটনায় এখনও পর্যন্ত চারজনকে গ্রেফতার করেছে পুলিশ। ওয়াকফ আইনের বিরোধীতায় কয়েকদিন আগে অশান্তি ছড়িয়েছিল মুর্শিদাবাদের (Murshidabad) বিস্তৃর্ণ এলকায়। অশান্তির মধ্যেই জাফরাবাদে হরগোবিন্দ দাস ও চন্দন দাসকে কুপিয়ে খুন করা হয়। এই ঘটনায় তোলপাড় হয়েছে রাজ্য রাজনীতি। ইতিমধ্যেই সিআইডি (CID), এসটিএফ (STF) -এর অফিসারদের নিয়ে সিট অর্থাৎ বিশেষ তদন্তকারী দল গঠিত হয়েছে। এরপর তদন্তে নেমে দু’জনকে গ্রেফতার করেন গোয়েন্দারা। অভিযুক্তরা সম্পর্কে দুই ভাই। এর পাশাপাশি ইনজামাম হক নামে বিদ্যুত মিস্ত্রি গ্রেফতার হয়েছিল। এবার খুনের ঘটনায় ‘মূল চক্রী’ জিয়াউল শেখকে গ্রেফতার করল পুলিশ।

পুলিশ সূত্রে খবর, ধৃতের বাড়ি শমসেরগঞ্জ থানার সুলিতলা এলাকায়। খুনের ঘটনার পর থেকে তিনি পলাতক ছিলেন মূল অভিযুক্ত জিয়াউল। শনিবার তাঁকে গ্রেফতার করেছে পুলিশ। বাবা-ছেলের খুনের ঘটনায় ধৃত তিন জনকে জিজ্ঞাসাবাদ করে জিয়াউলের নাম জানতে পুলিশ পারে। ঘটনাক্রমে শনিবার রাতে অভিযান চালিয়ে জিয়াউলকে গ্রেফতার করা হয়। রবিবার তাঁকে জঙ্গিপুরে নিয়ে যাওয়া হচ্ছে। আদালতে হাজির করিয়ে নিজেদের হেফাজতে চাইবে পুলিশ। অন্যদিকে, বাবা-ছেলে খুনের ঘটনায় দাস পরিবারকে ১০ লক্ষ টাকা ক্ষতিপূরণের ঘোষণা করেছিলেন মুখ্যমন্ত্রী মমতা বন্দ্যোপাধ্যায়। কিন্তু সেই টাকা নেবেন না বলে জানিয়ে দিয়েছেন পরিবারের সদস্যরা।

আরও পড়ুন:মুর্শিদাবাদে কত বাড়ি ক্ষতিগ্রস্ত? দ্রুত সমীক্ষার কাজ শেষ করার নির্দেশ মুখ্য সচিবের

অন্য খবর দেখুন